《初至长乐》
明代·卢龙云

长乐钟声谒帝游，今宵长乐是遐陬。海滨何处非王土，吏牍劳人敢自愁。

西北战尘犹未息，东南民力总堪忧。四方但幸长无扰，不怨天涯更滞留。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。